### Resumé

Projekt Sund [adresse] fortsætter sit arbejde med at forbedre [adresse] i en ny 5-årig periode fra 2025 til 2029. Anden etape omfatter syv marine arbejdspakker, men har også et stort fokus på sammenhængen mellem fjord/opland og dermed på den nødvendige reduktion af kvælstof fra oplandet.

Der søges anlægsbevilling på samlet 13,802 mio. kr. til projektet.

### Sagsfremstilling

Projekt Sund [adresse] fortsætter sit arbejde med at forbedre [adresse] i en ny 5-årig periode fra 2025 til 2029 med bevilling fra Byråd på 8 mio. kr. og VELUX Fonden på 17,09 mio. kr.

I perioden 2020-2024 blev der etableret 6,1 hektar ålegræsbede, 53 hektar muslingebanker og 8 hektar stenrev. Projektets næste fase – Sund [adresse] 2.0 – sikrer det fortsatte arbejde med den marine naturgenopretning af fjorden i tæt samarbejde med Syddansk Universitet og alle interessenterne omkring fjorden.

Sund [adresse] 2.0 rummer syv marine arbejdspakker, men har også et stort fokus på sammenhængen mellem fjord/opland og dermed på den nødvendige reduktion af kvælstof fra oplandet.

De syv arbejdspakker er i overskrifter:

* Arbejdspakke 1
  Lokal Vandplan og Fjordråd: Koordinering af den lokale indsats i og omkring hele [adresse] med relevante interessenter
* Arbejdspakke 2
  Kvantificering af presfaktorer i fjorden: Gradientstudier af kvælstofbelastningens effekter på fx alger, iltsvind, ålegræs og bundforhold i [adresse]
* Arbejdspakke 3
  Videreudvikling af ålegræsværktøjer: Mekanisering og effektivisering af storskala udplantning med frø og skud samt kombinationsrestaurering (ålegræs, sten, muslinger)
* Arbejdspakke 4
  Genskabelse af revstrukturer: Etablering af biogene rev/muslingebanker gennem bl.a. muslingeproduktion
* Arbejdspakke 5
  Kystnære bio-hotspots og stenbank: Etablering af lokal stenbank og udlægning af kystnære bio-hotspots i samarbejde med frivillige
* Arbejdspakke 6
  [adresse] som experimentarium: Citizen science, foredrag, arrangementer og samarbejder både nationalt og internationalt
* Arbejdspakke 7
  Basisformidling og borgerinddragelse: Bred inddragelse, formidling og dialog omkring projektet

### Økonomi

Velux Fonden har bevilliget 17,09 millioner kroner til en fortsættelse af [adresse] fra 2025-2029 – heraf 6,17 mio. kr. til Vejle Kommune og 10,92 mio. kr. til SDU. Bevillingen er givet som et tilsagn på 4 mio. kr. og en intension om løbende at bevillige det resterende beløb, såfremt projektet lever op til en række krav. Kravene er anført i en hensigtserklæring fra fonden, der kræver en årlig afrapportering af gennemførte og planlagte initiativer til reduktion af kvælstof. Rapporten skal ligeledes dokumentere, at der er afsat tilstrækkelige økonomiske, menneskelige og tekniske ressourcer til at gennemføre de nødvendige initiativer til reduktion af kvælstof. Såfremt bevilling fra Velux Fonden ændres, vil udgiften til projektet tilsvarende blive ændret.

[adresse] har et samlet budget på 24.721.750 kr. Heraf udgør [adresse] andel af budgettet 13.801.750 kr. (inklusiv 1.079.750 kr. i fondsmoms) og SDU’s andel 10.920.000 kr.

[adresse] andel på 13,802 mio. kr. er finansieret gennem:

* 927.000 kr. ubrugte midler fra [adresse] 1.0
* 1.500.000 kr. fra budgetforlig 2024 til [adresse]
* 6.170.000 kr. fra bevilling fra Velux Fonden
* 5.205.000 kr. fra budgetforlig [adresse] hvor der i alt er reserveret 8 mio. kr. med 2 mio. kr. i hvert af årene  [adresse]

De resterende 2.795.000 kr. fra budgetforlig [adresse] til [adresse], ønskes reserveret til egenfinansieringen af en marin feltstation ved [adresse], som Vejle Kommune lige nu er i dialog med Nordea Fonden og SDU omkring.

![](data:image/jpeg;base64...)
Figur 1 Ny/ændring af anlægsbevilling

![](data:image/jpeg;base64...)
Figur 2 Tillægsbevilling til rådighedsbeløb

Opsummering af de bevillingsmæssige konsekvenser
Sagen medfører, at der gives anlægsbevilling på 13,802 mio. kr. i udgifter og 6,170 mio. kr. i indtægt og tilsvarende afsættes rådighedsbudget i årene 2025-2029 til [adresse] 2.0. Udgiften finansieres med restbudget fra [adresse] 1.0 med 0,927 mio. kr., budget afsat ifm. budgetforlig 2024 og 2025 med i alt 6,705 mio. kr. Restbudget fra [adresse] og budget afsat ifm. budgetforlig 2024 overføres til 2025 ifm. overførselssagen 2024/2025.
Forskydning mellem årene reguleres via kassen.

##### Høring

Centralt Budget har ingen bemærkninger af bevillingsmæssig karakter.

### Klima og resiliensvurdering

Projektets initiativer fremmer genskabelsen af fjordens naturlige økosystem-tjenester og dermed fjordens robusthed. Projektet forventes derfor at have en positiv effekt på såvel klimaet som biodiversiteten i fjorden.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller , den 3. marts 2025, punkt 46:

**at** de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Klima-, Natur- og Miljøudvalget, den 3. marts 2025, punkt 46:

Godkendt.

Malene Thygesen var fraværende.

#### Beslutning fra Økonomiudvalget, den 17. marts 2025, punkt 75:

Anbefales.

### Beslutning

Godkendt.